stanford-oval/wikipedia huggingface dataset:
Sam Fisher
Hahmo > Ura

Fisher värvättiin vastaperustetun Third Echelonin ensimmäiseksi kenttäagentiksi vuoteen 2004 sijoittuvassa Tom Clancy’s Splinter Cell -pelissä. Fisher on sittemmin tunkeutunut muiden muassa lentokentille, pilvenpiirtäjiin, öljynporauslautoille, rahtilaivoihin, sotilastukikohtiin, sukellusveneisiin ja jopa Yhdysvaltain keskustiedustelupalvelu CIA:n päämajaan. Hän on pelastanut Yhdysvaltain kansallisen turvallisuuden lukuisia kertoja; esimerkkeinä Splinter Cellissä Fisher salamurhaa Yhdysvaltoja informaatiosodankäynnillä uhanneen entisen Georgian presidentin Kombayn Nikoladzen ja Pandora Tomorrow -pelissä hän estää tappavaa isorokkopommia räjähtämästä Los Angelesin kansainvälisellä lentoasemalla.
Sam Fisherin pomona toimii Yhdysvaltain armeijan eversti Irving Lambert, joka toimii Third Echelonin johtajana ja neuvoo Fisheriä kertomalla tälle tehtävän tavoitteet. Lambertin ohella Fisheriä avustaa joukko muita NSA:n työntekijöitä, kuten tietotekniikkaan perehtynyt Anna Grimsdóttír. Fisherin varustuksesta vastasi Vernon Wilkes Jr., mutta tämän kuoltua tilalle tuli Frances Coen ja myöhemmin William Redding.
Fisherin ammatti edellyttää runsaasti matkustelua ympäri maailmaa, ja hän on uransa aikana suorittanut tiedustelutehtäviä muiden muassa Britanniassa, Etelä-Koreassa, Georgiassa, Indonesiassa, Islannissa, Israelissa, Japanissa, Kanadassa, Kiinassa, Kolumbiassa, Kongon demokraattisessa tasavallassa, Meksikossa, Myanmarissa, Panamassa, Perussa, Pohjois-Koreassa, Ranskassa, Serbiassa, Ukrainassa, Venäjällä ja Virossa.
Fisher kuljetetaan tiedustelutehtäviin yleensä V-22 Osprey -kuljetuskoneella. Muutamissa Splinter Cell ja Pandora Tomorrow -pelien kentissä Fisher kuitenkin haetaan mustalla pakettiautolla, ja Chaos Theoryssa hän matkustaa sotalaiva USS Clarence E. Walshille UH-60 Black Hawk -kuljetushelikopterin kyydissä.
Koska Third Echelonin olemassaolo on tarkkaan varjeltu salaisuus, Fisherillä ei ole varaa epäonnistua. Mikäli hän kuolee tai joutuu vangiksi kesken tehtävän, yhdysvaltalaiset viranomaiset kiistävät hänen olemassaolonsa.
Hahmo > Luonne

Vuosien taistelukokemuksen seurauksena Fisherille on kehittynyt hieman kyyninen elämänasenne ja sarkastinen huumorintaju. Hänellä on tapana kommentoida sarkastisin toteamuksin huippusalaisen ja useimmiten laittoman ja epäilyttävän työnsä luonnetta. Fisher on vaatimaton eikä hän ole erityisemmin kiinnostunut maineesta tai kunniasta. Hän on kuitenkin hyvin isänmaallinen ja erittäin uskollinen yhdysvaltalaiselle aatemaailmalle. Hän myös noudattaa aina käskyjä, myös silloin kun hän pitää hänelle annettuja määräyksiä epämiellyttävinä tai jopa moraalittomina.
Fisherin suhtautuminen muihin Third Echelonin työntekijöihin muuttuu pelien aikana. Alkuperäisessä Splinter Cellissä, jossa hän on vasta liittynyt Third Echeloniin, hän tottelee pomonsa Irving Lambertin käskyjä suoraviivaisesti ja kunnioittavasti. Myöhemmissä pelisarjan osissa, joissa hän ehtinyt tutustua työtovereihinsa, Fisher keskustelee Lambertin, Grimsdóttírin ja muiden Third Echelonin työntekijöiden kanssa paljon tuttavallisempaan ja humoristisempaan sävyyn.
Kahta edeltäjäänsä väkivaltaisemmassa Chaos Theoryssa Fisher esitetään hyvin armottomana henkilönä vihollisilleen. Kun Fisher käy kuulustelun nappaamansa vartijan kanssa, hän usein pelottelee vartijaa taistelupuukollaan ja uhkaa tappavansa hänet, ellei vartija kerro jotakin käyttökelpoista tietoa. Fisherillä on myös tapana viljellä mustaan huumoriin pohjautuvia vitsejä, joita työnsä vakavasti ottava Lambert ei aina kykene ymmärtämään. Toisaalta Fisher itse ei siedä sitä, että Grimsdóttír vitsailee hänen iäkkyytensä kustannuksella.
Hahmo > Kyvyt

Vaikka Fisher on noin 50-vuotias, hän on ikäisekseen yllättävän atleettinen. Hän on erinomainen kiipeilijä ja kykenee käyttämään hyödykseen esimerkiksi rännejä ja puhelinpylväitä. Hän on tarpeeksi voimakas jaksaakseen nostaa täysikasvuisen ihmisen olkapäilleen ja kantaakseen häntä. Hän on myös kykenee liikkumaan ilmastointikanavissa, roikkumaan pää alaspäin pitäen kiinni putkista ja juoksemaan nopeammin kuin tavallinen sotilas. Hyvästä yleiskunnostaan huolimatta Chaos Theoryssa voi huomata, että ikä on alkanut saavuttaa Fisheriä, sillä hänen voi usein kuulla päästelevän murahduksia ja ähkäisyjä suorittaessaan fyysisesti vaativia tehtäviä.
Koska Fisherin ammatti vaatii vakoilua, hän on kehittänyt itselleen hiiviskelytyylin, jonka avulla hän kykenee liikkumaan varjoissa kenenkään huomaamatta. Itse asiassa hän kykenee liikkumaan niin äänettömästi, etteivät useimmat hänen vihollisistaan edes havaitse hänen läsnäoloaan, ellei sitten Fisher nappaa heitä takaapäin. Fisher osaa käyttää pimeyttä hyväkseen, sillä pimeässä viholliset eivät voi nähdä häntä, kun taas Fisher kykenee liikkumaan vaivattomasti pimeänäkölasiensa avulla. Tämän vuoksi Fisher usein pyrkii sammuttamaan kaikki mahdolliset valonlähteet. Toisinaan Fisher pyrkii hämäämään tai houkuttelemaan vihollisia luokseen erilaisilla vihellyksillä.
Fisher on kyvykäs lähitaistelija, ja hän kykenee tainnuttamaan aikuisen ihmisen yhdellä ainoalla iskulla takaraivoon. Splinter Cell -kirjojen mukaan Fisher sai Krav Maga -koulutusta vanhalta ystävältään, Katia Loernsternilta.
Varustus > Aseistus

Vaarallisen työnsä luonteen vuoksi Fisher on aseistettu SC-pistoolilla (muunneltu FN Five-seveN) ja SC-20-monitoimirynnäkkökiväärillä (muunneltu FN F2000), jotka on varustettu äänenvaimentimella. Chaos Theory esittelee Fisherin asearsenaaliin myös taistelupuukon, joka on itse asiassa Yhdysvaltain merijalkaväen suosima Ka-Bar-veitsi.
Pistoolin lippaaseen mahtuu 20 patruunaa ja Fisher kantaa mukanaan enintään kolmea lipasta. Vaikka FN Five-seveN onkin suunniteltu läpäisemään suojaliivit, Fisherin pistooli on varsin tehoton ja vaatii kolmesta viiteen osumaa vihollisen tappamiseksi. Pandora Tomorrow lisää pistooliin lasertähtäimen, mutta myöhemmissä peleissä laser-tähtäin on poistettu ja korvattu kokeellisella OCP-mikroaaltolähettimellä, joka kykenee sammuttamaan lamppujen ja valvontakameroiden kaltaisia sähkömagneettisia laitteita.
SC-20-monitoimirynnäkkökiväärin lippaaseen mahtuu 30 patruunaa ja Fisher kantaa enintään neljää lipasta. Vaikka SC-20:n kiikaritähtäin onkin epätarkka, Fisher kykenee pidättämään hengitystään, jolloin hän voi ampua hyvin tarkasti. Aseessa on myös kranaatinheitin, jolla voi ampua tarrakameroiden ja savukranaattien kaltaisia ei-tappavia laitteita. Chaos Theoryssa ja Double Agentissa aseeseen voi liittää tarkkuutta lisäävän etukahvan, pienoishaulikon tai aseen oikean piipun tilalle, ei vaimennetun panssarinläpäiseviä ammuksia laukaisevan tarkkuuskiväärin.
Fisherin luotetuin ase on kuitenkin hänen taistelupuukkonsa, jonka avulla hän voi tappaa vihollisiaan äänettömästi ja salamannopeasti. Hän kykenee käyttämään sitä myös muiden muassa lukkojen rikkomisessa, pommien purkamisessa, salakuuntelulaitteiden asentamisessa puhelinlinjoihin tai erilaisten kankaiden ja johtojen leikkaamiseen. Fisherillä on tapana käyttää puukkoaan nappaamiensa vihollisten uhkailemiseen.
Varustus > Asustus

Fisher käyttää tehtävissään mustan väristä kokovartalopukua, jonka päällä on kevlarista valmistettu suojaliivi. Tom Clancy’s Splinter Cell -romaani kuvailee puvun ominaisuuksia ja paljastaa, että siihen on asennettu muiden muassa hikoilun estävä jäähdytysjärjestelmä ja lasertähtäimet havaitsevia implantteja. Samassa kirjassa Fisher toteaa inhoavansa pukuaan, koska se on hänestä liian tiukka ja kireä. Puvusta on olemassa erilaisia versioita, kuten Double Agentissa nähty vitivalkoinen, arktisiin ympäristöihin tarkoitettu maastopuku. Fisherin puvustukseen kuuluvat myös asevyö ja mustat taistelusaappaat.
Fisherin vihreää valoa hohtavista, kolmilinssisistä yönäkö- ja lämpökameralaseista on muodostunut Splinter Cell -sarjan ”tavaramerkki”. Chaos Theory liittää lasien toimintoihin myös sähkömagneettista säteilyä havaitsevan toiminnon, jonka avulla Fisher kykenee tunnistamaan sähkölaitteita. Splinter Cell -sarjan suosion myötä laseja on parodioitu muutamin kertoja, esimerkiksi Rayman Raving Rabbidsissa, joka on myös Ubisoftin valmistama ja tuottama.
Ensimmäisen Splinter Cell -pelin alussa paljastetaan, että Fisher käyttää sisäkorvaistutetta, jonka avulla hän on kykenee kuuntelemaan muiden Third Echelonin työntekijöiden neuvoja. Fisher itse kykenee puhumaan Lambertille ja muille työtovereilleen laseihinsa kiinnitetyn pienoisradion kautta.
Schönhausenin linna

| Schönhausenin linna> Schloss Schönhausen |
| --- | --- |
 Schönhausenin linna, puutarhan puoleinen sivu, 2014
Osoite:  Tschaikowskistraße 1, Niederschönhausen, Berliini
Sijainti:   Berliini, Saksa
Koordinaatit:  52.578°N, 13.405°E
Rakennustyyppi:  palatsi
Valmistumisvuosi:  1693
Suunnittelija:  Johann Arnold Nering
Rakennuttaja:  Fredrik III
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Schönhausenin linna (saks. Schloss Schönhausen) on barokkityyliä edustava linna Berliinin Niederschönhausenin kaupunginosassa, Pankowin hallintoalueella. Linnaa ympäröi puisto, jonka läpi virtaa Spreen sivujoki Panke. Linna toimi vuosina 1740-1797 Fredrik Suuren puolison Elisabeth Christinen kesäresidenssinä, ja vuosina 1949-1960 Itä-Saksan presidentin virka-asuntona.
Syyskuusta 2009 asti linna on toiminut museona ja on avoinna kävijöille. Sitä hallitsee Stiftung Preußische Schlösser und Gärten Berlin-Brandenburg-säätiö.
Historia > Varhaisimmat vaiheet

Vuonna 1664 kreivitär Sophie Theodore zu Dohna-Schlobitten rakennutti hollantilaistyylisen kartanon ja meijerin omistamalleen maa-alueelle Niederschönhausenissa ja Pankowissa, jotka olivat tuolloin etäällä Berliinin pohjoispuolella. Hänen kuoltuaan kartano päätyi kenraali Joachim Ernst von Grumbkowin haltuun. Hän puratti kartanon ja rakennutti sen tilalle pienen kesäpalatsin arkkitehti Johann Arnold Neringin valvonnassa ja suunnitelmien mukaan.
Historia > Vaaliruhtinaan ja kuninkaan hallussa

Vuonna 1691 Brandenburgin vaaliruhtinas Fredrik III osti linnan von Grumbkowin leskeltä, ja Nering palkattiin uudistamaan linnaa. Fredrik valmisteli kruunauksensa Preussin kuninkaaksi Schönhausenissa 1700, ja laajensi linnaa ja sen puutarhoja 1704. Seuraava kuningas, Fredrik Vilhelm I ei kuitenkaan välittänyt linnasta, ja se jäi eri virkamiesten käyttöön ja hiljalleen rapistumaan.
Vuonna 1740 Fredrik Suuri antoi linnan vaimonsa, kuningatar Elisabeth Christinen asunnoksi. Tämä hoiti linnassa monia kuninkaallisia edustustehtäviä, joista Fredrik, joka viihtyi Sanssoucin linnassa Potsdamissa, ei välittänyt, ja asui siellä säännöllisesti vuoteen 1790 asti. Seitsenvuotisen sodan aikana vuonna 1760 venäläiset joukot hävittivät linnan pahoin  Vuonna 1763 linna kunnostetiin ja sen puutarhat laadittiin uudelleen rokokoo-tyyliin.
Historia > Linna 1800- ja 1900-luvuilla

Kuningattaren kuoltua 1797 linna jäi vähälle käytölle. Se toimi ajoittain Preussin kuninkaallisten kesäasuntona tai näiden vieraiden majapaikkana, mutta ensisijaisesti se toimi taideteosten ja huonekalujen varastointipaikkana. Linna pysyi kuitenkin Hohenzollern-suvun hallussa vuoteen 1920, jolloin siitä tuli Preussin vapaavaltion omaisuutta. Linna toimi taidemuseona ja Natsi-Saksan taideministeriön toimipaikkana, jolloin sinne varastoitiin ns. rappiotaidetta. Toisen maailmansodan loppuvaiheissa vuonna 1945 linna kärsi jonkin verran vaurioita, mutta se korjattiin nopeasti. Neuvostoliiton miehityshallinto takavarikoi linnan vuonna 1945, ja sitä käytettiin upseerimessinä ja sisäoppilaitoksena.
Itä-Saksan perustamisen jälkeen Neuvostoliitto luovutti linnan DDR:n hallitukselle. Vuosina 1949-1960 se toimi Itä-Saksan presidentti Wilhelm Pieckin virka-asuntona. Pieckin kuoltua DDR:n valtioneuvosto käytti linnaa 1960-1964, minkä jälkeen siitä tuli valtion virallinen vierastalo tärkeille valtiovieraille.
Historia > Saksojen yhdistymisen jälkeen

Saksojen yhdistymisprosessin aikana Itä-Saksassa käydyt ns. pyöreän pöydän neuvottelut pidettiin linnan ulkorakennuksissa vuosina 1989-1990. Myös suuri osa neuvotteluista, jotka johtivat Saksojen yhdistymissopimukseen, käytiin Schönhausenin linnassa.
Saksojen yhdistymisen jälkeen linna oli vähän aikaa liittotasavallan kiinteistöhallinnon omistuksessa, jolloin Alankomaiden kuningatar Beatrix majoittui sinne vuonna 1991. Samana vuonna se siirrettiin Berliinin osavaltion haltuun. Vuonna 2003 linnaa harkittiin käytettäväksi liittopresidentin tilapäisenä virka-asuntona Bellevuen linnan ollessa korjattavana, mutta suunnitelmasta jouduttiin luopumaan tarvittavien korjausten ja uudistusten korkean hinnan vuoksi. Vuona 2005 linna siirtyi Stiftung Preußische Schlösser und Gärten Berlin-Brandenburg-säätiölle, joka omistaa ja hallinnoi historiallisia linnoja Berliinin ja Brandenburgin alueella. Linna restauroitiin ja avattiin vuonna 2009 yleisölle.
Vuodesta 2003 alkaen liittotasavallan turvallisuuspoliittinen akatemia, Bundesakademie für Sicherheitspolitik (BAKS) on toiminut kahdessa linnan ulkorakennuksista.
Kuvia

Schönhausenin linna v. 1787
Schönhausenin linna maaliskuussa 2008, restauroinnin aikana
Julkisivu, 2010
Portaikko, 2000
Ylempi linnansali restauroinnin aikana
Schönhausenin linnan restauroitu risaliitti puistonpuoleisella julkisivulla, 2005
Kuningatar Elisabeth Christinen muotokuva, taustalla Schönhausenin linna. V. 1764 jälkeen.
Semestene

| Semestene (Semèstene) |
| --- | --- |

 Sijainti Sassarin maakunnassa
 Semestene
 Koordinaatit: 40.398°0′0″N, 8.725°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  39,58 km²
Korkeus:  405 m
Väkiluku:  157
Aikavyöhyke:  UTC+1
 – Kesäaika:  UTC+2
Postinumero:  07010
Suuntanumero(t):    079
Rekisterikilpi:  SS
 
 http://www.comune.semestene.ss.it 
Infobox OKVirheellinen NIMI-arvo: 
Semestene (sardiksi Semèstene) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 157 asukasta (vuonna 2016) ja sen pinta-ala on 39,58 neliökilometriä. Se sijaitsee 405 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Semestene Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Shorelinen siirros

Shorelinen siirros on 25 kilometrin mittainen horisontaalinen siirros Tyynessämeressä Kalifornian osavaltion edustalla. Siirros löydettiin vuonna 2008 noin kilometrin päästä Diablo Canyonin ydinvoimalasta. Tutkijoiden mukaan siirros kykenee aiheuttamaan jopa 7,2 magnitudin suuruisen järistyksen, ja läheisen Hosgrin siirroksen kanssa se aiheuttaa huomattavan uhan läheiselle ydinvoimalalle huolimatta siitä, että Pacific Gas & Electric väittää laitoksen kestävän jopa 7,5 magnitudin järistyksen.
Shorlin

Shorlin (arab. شورلين‎) on kylä Syyriassa, joka sijaitsee Kafr Nabl Nahiyahissa Maarrat al-Nu ' man-alueella, Idlibissä. Syyrian Tilastokeskuksen (CBS) mukaan Shorlin kylän asukasluku oli 650 vuonna 2004.
Shorin algoritmi

Shorin algoritmi on matemaatikko Peter Shorin mukaan nimetty kvanttialgoritmi (algoritmi jota ajetaan kvanttitietokoneella) kokonaislukujen tekijöihin jakoa varten. Se keksittiin vuonna 1994 AT&T-yhtiön Bell Labsissa New Jerseyssä. Shor osoitti, miten kvanttitietokone laskee erittäin suurten lukujen tekijät äärimmäisen nopeasti.
Seututie 104

Seututie 104 Fiskarissa.
Seututie 104 on uusimaalainen seututie. Se kulkee Raaseporin ja Lohjan kaupungin alueella. Tie alkaa Pohjasta ja kulkee Karjalohjan sekä Sammatin kirkonkylien kautta Valtatie 1:n sekä Seututie 110:n liittymään. Tien pohja on melko vanha ja mutkainen, perinteistä maalaistietä noudattava.
Schwinger-vaikutus

Vahva, vakio sähkökenttä, elektronit,   e^{-}   ja positronit   e^{+} , luodaan spontaanisti.
Schwinger-vaikutus on ennustettu fysikaalinen ilmiö, jonka mukaan aine on syntynyt vahvan sähkökentän vaikutuksesta. Sitä kutsutaan myös nimillä (Sauter-) Schwinger-vaikutus, Schwinger-mekanismi tai Schwinger-parin tuotanto . Se on kvantti­elektro­dynamiikkaan (QED) perustuva ennuste, jonka mukaan elektroni-positroniparit muodostuvat spontaanisti sähkökentän läsnä­ollessa, mikä aiheuttaa sähkökentän hajoamisen. Fritz Sauter ehdotti vaikutusta alun perin vuonna 1931 , ja Werner Heisenberg ja Hans Heinrich Euler tekivät myös tärkeää työtä vuonna 1936 , vaikka vasta 1951 Julian Schwinger antoi täydellisen teoreettisen kuvauksen  .
Matemaattinen kuvaus

Schwingerin parien tuotanto jatkuvassa sähkökentässä tapahtuu vakionopeudella yksikkötilavuutta kohti, jota yleisesti kutsutaan nimellä   \Gamma   . Suhde on ensin laskettu Schwingerin  ja pääjärjestyksen mukaan  e^{2}   , elektronin varauksen neliö on yhtä suuri
missä   m   on elektronin massa ja    E  on sähkökentän voimakkuus. Tätä kaavaa ei voi laajentaa Taylor-sarjoihin  e^{2}  , joka osoittaa tämän vaikutuksen ei- houkuttelevan luonteen. Feynman-kaavioiden mukaan Schwinger-parin tuotannon nopeus voidaan laskea summaamalla alla esitetty ääretön joukko kaavioita, jotka sisältävät yhden elektronisilmukan ja minkä tahansa määrän ulkoisia fotonijalkoja, joista jokaisella on nollaenergiaa.
Kokeelliset näkymät

Schwingerin vaikutusta ei ole koskaan havaittu, koska vaaditut erittäin voimakkaat sähkökentän vahvuudet tarvitaan. Parin tuotanto tapahtuu eksponentiaalisesti hitaasti, kun sähkökentän voimakkuus on paljon alle Schwingerin raja-arvon, joka vastaa suunnilleen  10^{18}\,\mathrm {V} /\mathrm {m}    . Nykyisillä ja suunnitelluilla laserlaitteilla tämä on epätarkoituksenmukainen vahvan sähkökentän voimakkuus, joten on ehdotettu erilaisia mekanismeja prosessin nopeuttamiseksi ja siten havainnon edellyttämän sähkökentän voimakkuuden vähentämiseksi.
Parin tuotannon nopeus voi kasvaa merkittävästi aikariippuvaisissa sähkökentissä   , ja sellaisenaan pyritään korkean intensiteetin laserkokeilla, kuten Extreme Light Infrastructure  . Toinen mahdollisuus on sisällyttää korkeasti varautunut ydin, joka itse tuottaa vahvan sähkökentän  .
Feynman-kaavioiden äärettömän joukon merkitys Schwingerin parin tuotannolle.
Seututie 115

Seututie 115 on seututie Siuntion kunnassa. Se alkaa Kantatie 51:n risteyksestä ja vie Siuntion aseman kautta Siuntion kirkonkylään. Tie on liikenteellisesti paremminkin yhdystien luokkaa. [lähde? ]
Rosenrot

| Rosenrot Rammstein |
| --- | --- | --- |

Studioalbumin tiedot
 Äänitetty : 2004–2005, Berliini
 Julkaistu: 28. lokakuuta 2005
 Tuottaja(t): Jacob Hellner, Rammstein
 Tyylilaji: Industrial metal Neue Deutsche Härte
 Kesto: 48.00
 Levy-yhtiö: Universal Records
Listasijoitukset
  1. (albumilista)    5. (midprice)
Rammsteinin muut julkaisut
| Reise, Reise 2004 | Rosenrot 2005 | Völkerball 2006 |
Rosenrot (suom. "ruusunpunainen") on saksalaisen industrial metal -yhtye Rammsteinin viides studioalbumi. Se ilmestyi 28. lokakuuta 2005. Albumin ensimmäinen single oli Benzin, joka julkaistiin 7. lokakuuta 2005.
Albumin on sanoittanut kokonaan laulaja Till Lindemann, mutta muut yhtyeen jäsenetkin vaikuttivat niihin. Rosenrot on laulettu muiden Rammsteinin albumien tavoin pääosin saksaksi. Kappale "Stirb nicht vor mir" on osittain englanninkielinen ja "Te quiero puta!" on espanjaksi. Yhtye on kutsunut Rosenrotia "romanttiseksi hetkekseen."[lähde? ]
Taustaa

Albumin nimeksi ajateltiin aluksi antaa Reise, Reise Vol. 2, mutta se muutettiin Rosenrotiksi 18. elokuuta 2005. Rammsteinin jäsenet ovat kuvailleet levyä eräänlaiseksi Reise, Reise -albumin jatko-osaksi, tai toiseksi osaksi. Albumi on koottu pääosin Reise, Reisen lopulliselta julkaisulta pois jätetyistä kappaleista (kuusi kappaletta), mikä osakseen selittää sen yleisesti Rammsteinin perinteisestä tyylistä poikkeavana pidetyn tyylin.
Albumin kansi on sama kuin Reise, Reise -albumin japanilaisessa versiossa. Siinä on jäänmurtaja USS Atka kuvattuna 13. maaliskuuta 1960 McMurdo Stationilla, Rossin jäähyllyllä, Etelämantereella.
Julkaisu

Rammstein ei juurikaan markkinoinut tätä albumia vaan yhtye nosti fanien odotuksia muilla tavoilla. Albumin ensimmäinen single "Benzin" sai ensiesityksensä 70 000:n ihmisen edessä, Berliinin Wuhlheidella kesäkuussa 2005 neljän konsertin putkessa. Rammsteinin omalla virallisella nettisivulla oli laskuri julkaisupäivään sekä minuutin mittaisia pätkiä kuultavana kuudesta kappaleesta. Sähköisessä postikortissa oli pätkä "Rosenrot"-laulua sekä kuvia yhtyeestä ja perustietoa levystä.
Rosenrotista on saatavilla myös rajoitettu painos. joka sisältää bonus-dvd:n.
Kappaleet

Kaikki kappaleet säv. ja san. Rammstein.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Benzin ("Bensiini")  | 3.46 |  |  |  |  |  |  |  |
| 2. | Mann gegen Mann ("Mies vasten miestä"/ "Mies miestä vastaan")  | 3.50 |  |  |  |  |  |  |  |
| 3. | Rosenrot ("Ruusunpunainen")  | 3.54 |  |  |  |  |  |  |  |
| 4. | Spring ("Hyppää")  | 5.24 |  |  |  |  |  |  |  |
| 5. | Wo bist du? ("Missä olet")  | 3.55 |  |  |  |  |  |  |  |
| 6. | Stirb nicht vor mir (feat. Sharleen Spiteri ja Bobo; "Älä kuole ennen minua")  | 4.05 |  |  |  |  |  |  |  |
| 7. | Zerstören ("Tuhoa")  | 5.28 |  |  |  |  |  |  |  |
| 8. | Hilf mir ("Auta minua")  | 4.43 |  |  |  |  |  |  |  |
| 9. | Te quiero Puta! (feat. Carmen Zapata; espanjaa: "Rakastan/Haluan sinua, huora!")  | 3.55 |  |  |  |  |  |  |  |
| 10. | Feuer und Wasser ("Tuli ja vesi")  | 5.17 |  |  |  |  |  |  |  |
| 11. | Ein Lied ("Laulu")  | 3.43 |  |  |  |  |  |  |  |
Kappaleet > Rajoitetun painoksen bonus-DVD

Rajoitettu painos sisältää normaalin CD:n lisäksi DVD:n, jossa on kolme live-esitystä
Reise, Reise (Arenes De Nimes, Nimes/Ranska heinäkuu 2005 )
Mein Teil (Club Citta, Kawasaki/Japani kesäkuu 2005 )
Sonne (Brixton Academy, Lontoo/Englanti helmikuu 2005 )
Kokoonpano

Till Lindemann – laulu
Christoph Schneider – rummut
Christian Lorenz – koskettimet
Oliver Riedel – baso
Richard Z. Kruspe – soolokitara, taustalaulu
Paul Landers – kitara, taustalaulu
Sharleen Spiteri – laulu (kappale 6)
Bobo – taustalaulu (kappale 6)
Christo Hermanndos – trumpetti (kappale 9)
Carmen Zapata – laulu (kappale 9)
Olsen Involtini – jousisovitus (kappale 8)
Sven Helbig – trumpetti (kappale 9)
Matthias Wilke – kapellimestari (kappaleet 1, 2 ja 4)
Arviot

Allmusic:
Desibeli.net:
Imperiumi.net:
Nyt.fi:
Soundi:
Aiheesta muualla

Rosenrot-albumi Rammsteinin kotisivuilla (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Seututie 114

Seututie 114 on Turunväylältä Kauniaisten keskustaan kulkeva seututie. Se on yksi tärkeimmistä Kauniaisiin johtavista teistä. Tie on pääosin nelikaistainen, mutta Espoon ja Kauniaisten rajan tuntumassa sillä on kaksikaistainen osuus. Tien pituus on noin 1,7 kilometriä. Tien nopeusrajoitus on Espoon puolella 50 km/h ja Kauniaisten puolella 40 km/h. Tie on varsin vilkasliikenteinen: sen liikennemäärä on keskimäärin yli 10 000 ajoneuvoa vuorokaudessa.